রাহুল যে ছাড়বেন না, মোদীও জানেন। সকালেই জেটলি বলে রেখেছিলেন, দেশের নিরাপত্তার সঙ্গে আপস করছেন রাহুল, সেটা প্রচার করা হবে। অরুণ শৌরি, যশবন্ত সিন্‌হার মতো বাজপেয়ী সরকারের মন্ত্রীরাও সম্প্রতি রাফাল নিয়ে সরব হয়েছেন। তাঁদের ‘বিশ্বাসযোগ্যতা’ নিয়েও প্রশ্ন তুলে জেটলি শৌরিদের ‘কেরিয়ার’ জাতীয়তাবাদী বলে কটাক্ষ করেন। তবু এত কিছুর পরেও রাহুল বিমানের যে বর্ধিত দান নিয়ে অভিযোগ তুলেছেন, তার ইঙ্গিতটুকুও দিলেন না। জানিয়ে দিলেন, রাহুল গাঁধীদের ডেকে ফাইলও দেখাবেন না।